cyanic-selkie/wikianc huggingface dataset:
Tupolev Tu-160
Επιχειρησιακή δράση
2008 - Tu-160 (Κωδικός NATO: Blackjack) συμμετέχει σε μεγάλη άσκηση του ρωσικού Ναυτικού στον Ινδικό Ωκεανό. Στις 10 Σεπτεμβρίου 2008, δυο βομβαρδιστικά Tu-160 (“Aleksandr Molodchyi” με αριθμό 07 και “Vasilyi Sen’ko” με αριθμό 11) πραγματοποίησαν πτήση από το Engels προς τη Βενεζουέλα. Το Tu-160 είναι ένα στρατηγικό βομβαρδιστικό με τετραμελές πλήρωμα το οποίο αποτελείται από τον κυβερνήτη, τον συγκυβερνήτη, τον αξιωματικό ναυτιλίας και τον αξιωματικό χειριστή οπλικών συστημάτων. Το Tu-160 (Κωδικός NATO: Blackjack) διαθέτει δυο αποθήκες βομβών κάθε μια με μήκος 11,28 m και πλάτος 1,92 m. Μπορεί να μεταφέρει έξι βλήματα Χ-55 σε εξαπλό κυλινδρικό εκτοξευτή MKU-6-5U.
Διακρίσεις
Το Τu-160 (με αριθμό 14) πέτυχε τα κάτωθι ρεκόρ ταχύτητας και ύψους με φορτίο: Στις 31 Οκτωβρίου του 1989 κατέρριψε το ρεκόρ ταχύτητας σε κλειστή διαδρομή 1.000 km, επιτυγχάνοντας ταχύτητα 1.737,4 km/h. Η καταχώριση αναφέρεται στην κατηγορία C-1-r με μέγιστο βάρος τα 240.000 kg, και ωφέλιμο φορτίο 30.000 kg. Επίσης πέτυχε ρεκόρ ύψους ανεβαίνοντας στα 12.150 m, με ωφέλιμο φορτίο 30.471 kg και με φορτίο 30.000 kg ανεβαίνοντας στα 13.894 m. Στις 3 Νοεμβρίου του 1989 με μέγιστο βάρος 275.000 kg ωφέλιμο φορτίο 25.000 kg (κατηγορίας C-1-s) κατέρριψε το παγκόσμιο ρεκόρ ταχύτητας σε κλειστή διαδρομή πτήσης 2.000 km με μέση ταχύτητα τα 1.687 km/h. Στις 15 Μαΐου του 1990 κατέρριψε για άλλη μια φορά το ρεκόρ ταχύτητας σε κλειστή διαδρομή 1.000 km, με 1.720 km/h μέγιστο βάρος τα 251.000 kg και ωφέλιμο φορτίο 30.000 kg. Κατά την περίοδο 1989-1990 πέτυχε την κατάρριψη 44 παγκοσμίων ρεκόρ. To Tu-160 διαθέτει ραντάρ ναυτιλίας επίθεσης Obzor Κ, ραντάρ παρακολούθησης του εδαφικού ανάγλυφου και ένα αστρο-αδρανειακό σύστημα αεροναυτιλίας μεγάλης εμβελείας. Στο κάτω μέρος του ρύγχους του αεροσκάφους είναι τοποθετημένη μια ειδική TV κάμερα με σκοπό την παροχή προσθέτων οπτικών πληροφοριών για καλύτερη σκόπευση (οπτικό σύστημα βομβαρδισμού OPB-15T) Φέρει σύστημα αυτοπροστασίας Baykal με παρεμβολές, δέκτη προειδοποίησης και αναγνώρισης που παρέχει πληροφορίες διόπτευσης και του τύπου της απειλής με μεγάλη αντοχή στα ήλεκτρονικά αντίμετρα. Για την καλύτερη λειτουργία των συστημάτων του αεροσκάφους υπάρχουν 100 επεξεργαστές από τους οποίους οι 12 είναι για τον έλεγχο των όπλων.
thumb|Tupolev Tu-160 σε πτήση
Το προωθητικό σύστημα του αεροσκάφους αποτελούν τέσσερεις στροβιλωθητές διπλής ροής ΝΚ-32 Ο «Ν Κ» έχει λόγο παράκαμψης 1,4, λόγο συμπίεσης κινητήρα (EPR) 24,4 1 με μεγίστη ώση 137,3 kN (14.000 kg χωρίς μετάκαυση) και 245,15 kN (25.000 kg με μετάκαυση). Το μέγιστο βάρος του κινητήρα είναι 3.650 kg, το μήκος του 6,5 m και η διάμετρος αεραγωγού 1.455 mm. Ο συμπιεστής περιλαμβάνει τρεις βαθμίδες πτερυγίων χαμηλής πίεσης, πέντε βαθμίδες μεσαίας συμπίεσης και 7 βαθμίδες υψηλής. Ο συμπιεστής του στροβίλου περιλαμβάνει μονές βαθμίδες χαμηλής και μεσαίας συμπίεσης και δυο βαθμίδες υψηλής συμπίεσης. Ο ψυχόμενος στρόβιλος υψηλής πίεσης που ακολουθεί είναι διβάθμιος ενώ οι στρόβιλοι χαμηλής και μεσαίας πίεσης είναι μονοβάθμιοι με μονοκρυσταλλικά σταθερά πτερύγια. Η θερμοκρασία εισόδου (μπροστά από το θάλαμο καύσης) φτάνει τους 1.375 °C. Ο θάλαμος καύσης είναι δακτυλιοειδής με έγχυση καυσίμου τύπου εξαέρωσης εξασφαλίζοντας έτσι σταθερές θερμοκρασίες χωρίς εκπομπή ορατού καπνού (smokeless combustion). Ο ΝΚ-32 είναι σχεδιασμένος εξ' ολοκλήρου με τις προδιαγραφές τεχνολογίας «stealth» για βλήματα καθοδήγησης IR (με χαμηλό ίχνος θερμικής ακτινοβολίας). Ο κινητήρας εποπτεύεται από σύστημα ηλεκτρονικού ελέγχου (με εφεδρικό υδρομηχανικό) Η εκκίνησή του μπορεί να γίνει από εσωτερικό (ενσωματωμένο) APU (Auxiliary Power Unit) ή από εξωτερική πηγή ισχύος. Τα καύσιμα του Τu-160 αποθηκεύονται σε 13 δεξαμενές στην άτρακτο και στις πτέρυγες με συνολική χωρητικότητα 171.000 kg. Διαθέτει σύστημα ανεφοδιασμού στον αέρα. Ο κύριος οπλισμός του Tu-160 (Κωδικός NATO: Blackjack) φέρεται στο εσωτερικό της ατράκτου και αποτελείται από 6 βλήματα Χ-55 (RKB 500B) ή Χ-55M (η έκδοση «SM» μπορεί να φέρει πυρηνική κεφαλή των 200 ΚΤ) και μπορεί να μεταφέρει έξι βλήματα ανά δυο σε κυλινδρικούς εκτοξευτές MKU-65U. Ο συμβατικός οπλισμός των Τu-160 είναι ο μικρής εμβέλειας πύραυλος Χ-15 με αδρανειακή καθοδήγηση και προσφέρεται σε δυο εκδόσεις: τον X-15S για προσβολή ναυτικών στόχων και τον Χ-15Ρ με παθητική καθοδήγηση για προσβολή ραντάρ. Το συνολικό βάρος των 24 πυραύλων δεν υπερβαίνει τα 28.800 kg. Επίσης με μια ειδική διαμόρφωση το αεροσκάφος μπορεί να μεταφέρει διάφορους συνδυασμούς οπλισμού. Άλλα όπλα που μπορεί να φέρει το Blackjack είναι: 12 βλήματα Χ-101 (αντίστοιχα των AGM-129) και την πυρηνική έκδοση του Χ-102, με CEP. 12-20 m ή 12 X-SD.
Χρήστες
🇷🇺
Τεχνικά χαρακτηριστικά
thumb|Σχέδιο τριών όψεων
Οπλισμός
Ωφέλιμο φορτίο οπλισμού σε τυπική διαμόρφωση 22.500 kg, μέγιστο-40.000 kg, υπερφόρτωση-25.000 kg. Το Tu-160 μπορεί να μεταφέρει μέχρι 6 βλήματα Χ-55 ή Χ-55Μ σε κυλινδρικό εκτοξευτή ή μέχρι 12 βλήματα Χ-15 σε δυο κυλινδρικούς εκτοξευτές. Εκτός από τα βλήματα μπορεί να μεταφέρει βόμβες, πυρηνικές βόμβες, βόμβες ελεύθερης πτώσης κ.λ.π.
Βιβλιογραφία
Ukrainian Aviation Magazine, 1995 #2 (10)
Εξωτερικοί σύνδεσμοι
Κατηγορία:Βομβαρδιστικά αεροσκάφη Tu-160 Κατηγορία:Αεριωθούμενα στρατιωτικά αεροσκάφη
811 Ναουχάιμα
Φυσικά χαρακτηριστικά
Η Ναουχάιμα περιστρέφεται γύρω από τον εαυτό της μία φορά κάθε 5 ώρες και 35 λεπτά. Τα υπόλοιπα φυσικά χαρακτηριστικά της είναι άγνωστα.
Εξωτερικοί σύνδεσμοι
Ναουχαιμα
Μπρούντζινα αγάλματα της κλασικής εποχής
Οι αρχαίοι Έλληνες γλύπτες πριν τον Πραξιτέλη προτιμούσαν τον μπρούντζο έναντι του μαρμάρου για την κατασκευή αγαλμάτων. Από τα πολλά έργα τέχνης της κλασικής αρχαιότητας διατηρούνται στις ημέρες μας μόνο λίγα. Τα υπόλοιπα έγιναν λάφυρα των κατακτητών, μεταφέρθηκαν σε άλλα μέρη ή το μέταλλό τους ανακυκλώθηκε λόγω της υλικής του αξίας.
Σήμερα υπάρχουν σε διάφορα μουσεία ανά τον κόσμο τα εξής μπρούντζινα αγάλματα της κλασικής εποχής:
Κατηγορία:Αρχαία ελληνική γλυπτική
Λιόπρασο Τρικάλων
Γεωγραφικά στοιχεία - αξιοθέατα
Το Λιόπρασο βρίσκεται στις ανατολικές πλαγιές της οροσειράς Αντιχάσια, νότια από τον Νεοχωρίτη (ή Ντολερίτη) σε υψόμετρο 670 μέτρα ενώ απέχει περίπου 18 χλμ. Β.-ΒΑ. από το κέντρο των Τρικάλων. Οι κάτοικοί του ασχολούνται κυρίως με την κτηνοτροφία. Αξιοθέατα θεωρούνται:
Ιστορικά στοιχεία
Το Λιόπρασο αναφέρεται επίσημα για πρώτη φορά στην Οθωμανική απογραφή του 1454-1455 ως Lobras και όπου καταγράφησαν 38 οικογένειες καθώς και το παρακάτω κείμενο (σε μετάφραση του κατάστιχου):
"''Αυτό το χωριό ήταν ερειπωμένο. Τον καιρό του Ουμούρ Μπέη είχαν απογραφεί δυο ραγιάδες και φοροπρόσοδος 120 ακτσέδων υπό έναν τιμαριώτη ονόματι Λάζαρο. Σήμερα το χωριό έχει ανασυσταθεί ύστερα από συγκέντρωση των άπιστων του Τουρχάν Μπέη. Ο Τουρχάν Μπέη λάμβανε από 25 ακτσέδες. Ο τιμαριώτης εισέπραττε την καταγεγραμμένη δεκάτη επί του εδάφους. Επομένως.επειδή βρέθηκε να είναι περισσότερος ο φόρος που συγκέντρωνε ο τιμαριώτης του Λιοπράσου από τα υπόλοιπα χωριά του, η συνολική φορπρόσοδος του προαναφερθέντος χωριού αποδόθηκε στον σαντζάκμπεη  (διοικητής γεωγραφικού διαμερίσματος, σαντζάκι), και αυτό τηρείται ως έχει, όσες εντολές κι αν εκδοθούν." ''
Την περίοδο εκείνη κατοικούσαν κάποιοι βλαχόφωνοι κτηνοτρόφοι ίσως ηπειρώτικης - βορειοηπειρωτικης προέλευσης ενώ πολλά ονόματα παραπέμπουν σε σλάβικη προέλευση. Μετέπειτες αναφορές υπάρχουν στην Ιερά Μονή Μεγάλου Μετεώρου κατά τα έτη 1520-1540, όπου είναι καταγεγράφονται αφιερωτές της μονής οι οποίοι κατάγονται από το χωριό που αναφέρεται ως Λεόπρασο. Το 1820 ο οικισμός είχε 5 σπίτια και το 1881 είχε 166 κατοίκους.
Διοικητικά - πληθυσμιακά
Αναφέρεται επίσημα, μετά την Ένωση της Θεσσαλίας, το 1883 στο ΦΕΚ 126Α - 02/04/1883 να προσαρτάται στον τότε δήμο Παραληθαίων. Το 1925 με το ΦΕΚ 131Α - 26/05/1925 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης, μαζί με την Λαγκαδιά αποτελούν την ομώνυμη κοινότητα που υπάγεται στην Δημοτική Ενότητα Παληοκάστρου του Δήμου Τρικκαίων και σύμφωνα με την απογραφή 2011 απογράφησαν 124 κάτοικοι. Η πορεία του πληθυσμού, μετά τον Β΄ Παγκόσμιο Πόλεμο, σύμφωνα με τις απογραφές είναι:
Παραπομπές
Κατηγορία:Χωριά του νομού Τρικάλων Κατηγορία:Δήμος Τρικκαίων
Ελισάβετ της Δανίας, εκλέκτορας του Βρανδεμβούργου
H Ελισάβετ, γερμ. Elizabet (24 Ιουνίου 1485 - 10 Ιουνίου 1555) από τον Οίκο του Όλντενμπουργκ ήταν πριγκίπισσα της Δανίας και με τον γάμο της έγινε εκλέκτορας του Βρανδεμβούργου.
Βιογραφία
Ήταν η μόνη κόρη του Ιωάννη της Δανίας και της Χριστίνας των Βέττιν, κόρης του Ερνέστου εκλέκτορα της Σαξονίας.
Οικογένεια
Παντρεύτηκε τον Ιωακείμ Α΄ Νέστορα των Χοεντσόλερν εκλέκτορα του Βρανδεμβούργου και είχε τέκνα:
Εξωτερικοί σύνδεσμοι
http://www.kvinfo.dk/side/597/bio/795/origin/170/
Παραπομπές
Κατηγορία:Οίκος του Όλντενμπουργκ Κατηγορία:Σουηδέζες πριγκίπισσες Κατηγορία:Πριγκίπισσες της Νορβηγίας Κατηγορία:Εκλέκτειρες του Βρανδεμβούργου
Βασίλειος Μέγας Κομνηνός
Ο Βασίλειος Α' Μέγας Κομνηνός (... - 6 Απριλίου 1340) ήταν αυτοκράτορας της Τραπεζούντας από τον Αύγουστο του 1332 ως το 1340. Ήταν ο νεώτερος γιος του Αλέξιου Β'. Όταν ο μεγαλύτερος αδελφός του Ανδρόνικος Γ' ανέβηκε στον θρόνο το 1330, σκότωσε τους άλλους δύο αδελφούς του (Μιχαήλ και Γεώργιο), ο Βασίλειος όμως πρόλαβε και διέφυγε στην Κωνσταντινούπολη.
Μετά τον θάνατο του Ανδρόνικου Γ' το 1332, ανέλαβε τον θρόνο ο ανήλικος γιος του Μανουήλ Β'. Εκείνο το διάστημα οι φιλοβυζαντινοί κύκλοι της Τραπεζούντας προσέγγισαν τον Βασίλειο και του ζήτησαν να διεκδικήσει τον θρόνο. Τον Αύγουστο του 1332 ο Μανουήλ τελικά καθαιρέθηκε και ο Βασίλειος στέφτηκε Αυτοκράτορας.
Ο Βασίλειος πήρε σωτήρια μέτρα κατά των μελών της αριστοκρατίας, διέταξε την εκτέλεση του «μεγάλου δούκα» Λέκη Τζαντιτζάνου, του γιου του και άλλων ευγενών. Το τίμημα για τη βοήθεια που του παρείχε η Βυζαντινή Αυτοκρατορία ήταν η στενότερη εξάρτησή του από την βυζαντινή αυλή.
Το 1336, όταν έγινε μια έκλειψη Ηλίου, οι χρονικογράφοι αναφέρουν, ότι ο λαός ταράχτηκε τόσο πολύ από αυτό το θεϊκό σημάδι που άρχισε μαζικά να λιθοβολεί το παλάτι του Αυτοκράτορα. Σε αυτό ίσως να οδήγησε και η σχετικά άστατη ζωή του, που διατηρούσε παράλληλο γάμο, κάτι που προκάλεσε την αντίδραση της εκκλησίας και του Πατριάρχη Κωνσταντινουπόλεως.
Ο Βασίλειος πέθανε στις 6 Απριλίου 1340, πιθανότατα δηλητηριάστηκε από την νόμιμη, πρώτη σύζυγό του Ειρήνη Παλαιολογίνα, η οποία τον διαδέχτηκε στον θρόνο.
Νομίσματα
Έκοψε αργυρά άσπρα και χάλκινα 17 χιλ. Στη μία όψη ο Βασίλειος έφιππος ή όρθιος με τρίλοβο σκήπτρο και σφαίρα. Επιγραφή ΒΑ. ΚΟΜ. Στην άλλη ο άγ. Ευγένιος, επιγραφή Ο ΑΓI. EVΓΕΝΙ.
Οικογένεια
Ο Βασίλειος νυμφεύτηκε πρώτα την Ειρήνη Παλαιολογίνα, κόρη του Ανδρονίκου Γ΄ Αυτοκράτορα των Ρωμαίων, αλλά δεν αποκτούσαν τέκνα.
Από την ερωμένη του Ειρήνη της Τραπεζούντας απέκτησε τέσσερα παιδιά και το 1339 τη νυμφεύτηκε ως δεύτερη σύζυγό του. Όμως η πρώτη ζούσε ακόμη, έτσι έγινε δίγαμος, κάτι που εξόργισε τον Πατριάρχη της Κωνσταντινούπολης. Ο Βασίλειος απεβίωσε έξι μήνες μετά. Η Ειρήνη ήταν δυναμική: απέπεμψε την πρώτη του σύζυγο και επιβλήθηκε στη διακυβέρνηση του γιου της.
Εθνικός ύμνος του Πουέρτο Ρίκο
La Borinqueña είναι ο εθνικός ύμνος του Πουέρτο Ρίκο. Ο ύμνος διδάσκεται μεταξύ άλλων στα σχολεία. Η επίσημη καθιέρωση της μουσικής έγινε από την κυβέρνηση το 1952, και των στίχων το 1977. Ο τίτλος κάνει αναφορά στην ονομασία του νησιού στη γλώσσα Ταΐνη των ιθαγενών, Boriken ή Borinquen.
Η μουσική αρχικά αποδόθηκε στον Φελίξ Αστόλ Αρτές (Félix Astol Artés) το 1867 με ρομαντικούς στίχους και χορευτικό ρυθμό της Αβάνας. Ωστόσο, υπάρχουν μαρτυρίες ότι ο Φρανσίσκο Ραμίρες, αυτόχθων κάτοικος του Σαν Χερμάν, στο Πουέρτο Ρίκο, έγραψε τη μουσική το 1860 και ονόμασε το τραγούδι "La Almojábana". Το 1868 η Λόλα Ροντρίγκες ντε Τιό (Lola Rodríguez de Tió) έγραψε ένα ποίημα, σε υποστήριξη της πορτορικανής ανεξαρτησίας, το οποίο προσαρμόστηκε στη μουσική των Ραμίρες και Αστόλ Αρτές. Το 1903 γράφτηκαν στίχοι από το Μανουέλ Φερνάντες Χούνκος (Manuel Fernández Juncos) και η μελωδία τους έγινε εθνικός ύμνος της κοινοπολιτείας.
Εθνικός ύμνος της Κοινοπολιτείας του Πουέρτο Ρίκο
(στίχοι του Μανουέλ Φερνάντες Χούνκος, 1903)
Εξωτερικοί σύνδεσμοι
Κατηγορία:Εθνικοί ύμνοι Κατηγορία:Πουέρτο Ρίκο
Μπελάιτ
Το Μπελάιτ είναι ένας από τους 4 δήμους του Μπρουνέι. Βρίσκεται νοτιοδυτικά της χώρας και συνορεύει στα ανατολικά με το Τουτόνγκ, στα δυτικά και νότια με την επαρχία Σεραγουάκ της Μαλαισίας και στα βόρεια βρέχεται από τον Ινδικό Ωκεανό. Πρωτεύουσά του είναι το Κουάλα Μπελάιτ. Είναι ο μεγαλύτερος σε έκταση δήμος του Μπρουνέι.
Επαρχίες
Ο δήμος του Μπελάιτ διαιρείται σε 8 επαρχίες:
Παραπομπές
Μπελάιτ
Γενικός Κυβερνήτης της Μπελίζ
Το αξίωμα του Γενικού Κυβερνήτη της Μπελίζ θεσπίστηκε το 1981 όταν η χώρα έγιναν ανεξάρτητο κράτος, στο πλαίσιο της Κοινοπολιτείας. Ο Γενικός Κυβερνήτης εκπροσωπεί τον εκάστοτε Μονάρχη (από τον οποίο διορίζεται) και λειτουργεί ως ντε φάκτο αρχηγός κράτους. Πριν γίνει ανεξάρτητη, η χώρα κυβερνήθηκε από Βρετανούς διοικητές.
Ιάκωβος Τριβώλης
Ο Ιάκωβος Τριβώλης (1490;-1547) ήταν Έλληνας λόγιος του 16ου αιώνα.
Βιογραφικά στοιχεία
Ήταν Κερκυραίος. Ο Σοφιανός τον ονομάζει «ιλαρότερο και χαριέστατον ποιητή». Είχε και έναν γιο, τον Καντίνο, τον οποίο ο Σοφιανός αναφέρει ως «σοφότερο και σπουδαιότερο».
Συγγράμματα
Έργα του είναι δύο χυδαιόφραστα συνθέματα σε στίχους ομοιοκατάληκτους. Τα δύο συνθέματα είναι
Παραπομπές
Κατηγορία:Έλληνες λόγιοι του 16ου αιώνα
The Skelters
Οι "Skelters" είναι ελληνικό αγγλόφωνο συγκρότημα, αποτελούμενο από τους Άγγελο Χαραβιτσίδη (φωνητικά, κιθάρα, πιάνο), Δανιήλ Χαραβιτσίδη (ντραμς, φωνητικά), Κωστή Βογιατζόγλου (κιθάρα, φωνητικά, μπάσο, πλήκτρα) και Θοδωρή Νικολάου (μπάσο). Δημιουργήθηκαν στη Θεσσαλονίκη τον Δεκέμβριο του 1996 από τα δυο αδέρφια Άγγελο και Δανιήλ Χαραβιτσίδη. Από το 1998 μέχρι σήμερα έχουν πραγματοποιήσει πολλές εμφανίσεις στη Θεσσαλονίκη αλλά και σε όλη την Ελλάδα. Ενδεικτικά, συγκροτήματα και καλλιτέχνες που τους έχουν επηρεάσει είναι οι Beatles, ο John Lennon, ο Elvis Presley, οι Queen και οι U2. Το πρώτο τους άλμπουμ με τίτλο: «Explain To Me» κυκλοφόρησε το 2009.
Σύντομη Ιστορία
Ξεκίνησαν από πολύ μικρή ηλικία να ασχολούνται με τη μουσική, έχοντας ως κύρια πρότυπά τους, τους Βeatles καθώς και άλλους μεγάλους μουσικούς. Ο Άγγελος Χαραβιτσίδης και ο αδερφός του Δανιήλ, δημιούργησαν τους «Crickets» το 1997, αλλά το 2001 το όνομα άλλαξε σε «Skelters», μετά από μια ιδέα του Δανιήλ, ο οποίος επέλεξε το όνομα «Skelters» από το τραγούδι των Beatles «Helter Skelter». Μέχρι το 2003 η σύνθεση του συγκροτήματος άλλαξε αρκετές φορές, με τα δύο όμως αδέρφια να συνεχίζουν να αποτελούν τον κορμό του συγκροτήματος. Όλα αυτά τα χρόνια οι Skelters έχουν εμφανιστεί σε αμέτρητες μουσικές σκηνές στη Θεσσαλονίκη ,στην Αθήνα και σε όλη την Ελλάδα. Παράλληλα, έχουν συμμετάσχει σε πολλές καλλιτεχνικές δραστηριότητες και μουσικά δρώμενα της Θεσσαλονίκης και έχουν τραγουδήσει σε διάφορους τηλεοπτικούς και ραδιοφωνικούς σταθμούς. Η συνεργασία τους με καλλιτέχνες όπως οι ΖΖ Top, Nazareth, Iron Butterfly, Pavlov’s Dog, Steve Harley and Cockney Rebel, Louisiana Red, Puressence, Don Dokken, Paul Di'Anno τους έδωσε τη δυνατότητα να αποκτήσουν μεγαλύτερη φήμη και αναγνωρισιμότητα.
Οι πρώτες δημόσιες εμφανίσεις (1998-1999)
Η πρώτη τους δημόσια εμφάνιση γίνεται το Μάιο του 1998 στο δημοτικό σχολείο των Ταγαράδων. Το Φεβρουάριο του 1999 είναι η πρώτη σπουδαία τηλεοπτική εμφάνιση στην εκπομπή Jammin της ΕΤ3. Οι “Crickets”, όπως ονομάζονταν τότε, ήταν η πιο μικρή ηλικιακά μπάντα που τραγούδησε στο Jammin. Όταν το Μάιο φιλοξενούνται πάλι στην ίδια εκπομπή ο Σταύρος Αμανατίδης, το τρίτο μέλος των Skelters, είναι στην κιθάρα.
Μετέπειτα πορεία
Στο διάστημα 1998-2000 έχουν γράψει ήδη τρία δικά τους τραγούδια. Το 2001 το όνομα Crickets αλλάζει σε Skelters από το τραγούδι των Beatles “Helter Skelter”. Επίσης, τη χρονιά αυτή οι εμφανίσεις τους αρχίζουν και γίνονται όλο και περισσότερες με σημαντικότερες αυτή στο Μεσόγειος live stage καθώς και αυτή στο Cafe Americain, όπου και παίζουν support στους Blues Wire. Το Μάρτιο του 2002 πραγματοποιούν μια συναυλία στο Πολιτιστικό Κέντρο Θέρμης, όπου ακούγονται και νέα δικά τους τραγούδια. Το Νοέμβριο του ίδιου έτους ηχογραφούν ένα δικό τους τραγούδι, το “Let’s go party”. Το Δεκέμβριο ηχογραφούν επίσης το “See How Much I Love You”.
Το 2005 οι τηλεοπτικές εμφανίσεις συνεχίζονται. Στις 30 Απριλίου και 1 Μαϊου στο Cafe Americain είναι για ακόμα μια φορά support στους Blues Wire. Στις αρχές του 2006 και συγκεκριμένα στις 8 Ιανουαρίου, το αφιέρωμα στον Elvis Presley, στο Ξυλουργείο του Μύλου, αναλαμβάνουν για ακόμα μια φορά οι Skelters. Στις 21 Μαρτίου, 11 Μαϊου και 28 Σεπτεμβρίου, και τις τρεις φορές στο Ξυλουργείο του Μύλου, πραγματοποιούν αφιέρωμα στους Beatles. Το Νοέμβριο του ίδιου έτους παρουσιάζουν ένα αφιέρωμα στους Queen και τον Freddie Mercury, ενώ το Δεκέμβριο κάνουν ένα live αφιέρωμα στο John Lennon. Και τα δυο αφιερώματα παρουσιάστηκαν στο Ξυλουργείο του Μύλου στη Θεσσαλονίκη. Σημαντικές εμφανίσεις, επίσης, ήταν και αυτές στην κρατική τηλεόραση ΕΡΤ 3, που έγιναν τον Μάρτιο και τον Μάιο.
Το 2007 πραγματοποιούν και άλλα αφιερώματα, στους U2 και στους Beatles, ενώ παράλληλα κάνουν και άλλες εμφανίσεις σε όλη την Ελλάδα. Αξιοσημείωτη είναι η εμφάνιση τους μαζί με τον Louisiana Red και τους Blues Wire στον Μύλο Θεσσαλονίκης. Το Δεκέμβριο του 2008 οι Skelters εμφανίζονται ζωντανά στην εκπομπή Ράδιο Αρβύλα του τηλεοπτικού σταθμού Αντέννα και παίζουν το δικό τους κομμάτι: «Let’s Go Party». Επίσης, ανοίγουν την συναυλία των Iron Butterfly στην Θεσσαλονίκη και παίζουν μαζί με τους Puressence και τον Paul Di’Anno.
Το 2009 και συγκεκριμένα στις 25 Μαϊου, κυκλοφορεί το πρώτο τους άλμπουμ με τίτλο: «Explain To Me» από την Pan Vox.Το καλοκαίρι παίζουν στο River Party στο Νεστόριο στην Καστοριά. Στις 24 Οκτωβρίου, ανοίγουν τη συναυλία των ZZ Top στην Αθήνα μπροστά σε κοινό 10.000 άτομων. Στις 22 Δεκεμβρίου εμφανίζονται για ακόμα μια φορά στο Ράδιο Αρβύλα με το κομμάτι τους «She’s A Liar». Στις 30 του ίδιου μήνα κάνουν ένα πρωτότυπο αφιέρωμα Elvis Presley VS Beatles στο Μύλο της Θεσσαλονίκης. Τον Απρίλιο του 2010 κάνουν ένα αφιέρωμα στους Queen στο Μύλο Θεσσαλονίκης.Στις 10 Νοεμβρίου ανοίγουν τη συναυλία των Pavlov's Dog στη Θεσσαλονίκη.Τον Ιούνιο του 2010 κυκλοφορεί το πρώτο τους official music video στο τραγούδι τους "See How Much I Love You". Στις 8 Δεκεμβρίου του ίδιου έτους, με αφορμή τη συμπλήρωση των 30 χρόνων από τη δολοφονία του John Lennon, κάνουν αφιέρωμα στο μέλος των Beatles στον Μύλο Θεσσαλονίκης. Στις 9 Απριλίου του 2011, ανοίγουν τη συναυλία των Steve Harley και Cockney Rebel, στο Principal Club Theater στη Θεσσαλονίκη.Τον Ιούνιο του 2011 κυκλοφορεί το δεύτερο τους official music video στο ομότιτλο κομμάτι του πρώτου τους δίσκου "Explain To Me". Από το Φεβρουάριο του 2013 μέχρι το Φεβρουάριο του 2016, το συγκρότημα εμφανιζόταν στο Blue Barrel, σε ένα από τα μεγαλύτερα live stages της Θεσσαλονίκης.Παράλληλα,από τον Οκτώβριο του 2014 μέχρι το Νοέμβριο του 2016 έκαναν συχνές live εμφανίσεις στον ιστορικό χώρο του Malt N Jazz,στη Θεσσαλονίκη, αλλά και στην υπόλοιπη Ελλάδα.Το 2016 αποχωρεί από το συγκρότημα ο Σταύρος Αμανατίδης και τον αντικαθιστά ο Κωστής Βογιατζόγλου. Τον Οκτώβριο του 2016 κυκλοφορεί το πρώτο official video στο κομμάτι "Win This Fight", ενώ στις 31 Οκτωβρίου 2016 κυκλοφορούν το δεύτερο album τους με τίτλο "Revive". Τον Νοέμβριο του 2016 κυκλοφορούν και το δεύτερο promo video στο κομμάτι τους "You Showed Me", ενώ τον Mάιο του 2017 κυκλοφορούν το τρίτο promo video στο κομμάτι τους "What I'm Gonna Do".Στις 16 Ιουνίου 2017 εμφανίζονται στο Principal Club Theater στην Θεσσαλονίκη μαζί με τους Nazareth. Το 2019 για τις ανάγκες της θεατρικής παράστασης “Football, Το παιχνίδι της ανθρωπότητας” τους ζητείται και ηχογραφούν το κομμάτι "We Are The Champions" των Queen οπου και παιζόταν σε κάθε παράσταση. Στις 29 Νοεμβρίου 2021, με αφορμή την συμπλήρωση 20 χρόνων από τον θάνατο του George Harrison δημοσιοποιούν στο Youtube το cover τους στο τραγούδι του "All Things Must Pass". Τον Φεβρουάριο του 2022 δημοσιοποιούν ένα ακόμη studio cover τους στο youtube στο τραγούδι "Let Me Roll It" του Paul McCartney. Στις 31 Αυγούστου 2022 κάνουν ένα ακόμα live αφιέρωμα στον Elvis Presley και στους Beatles στο "Παρά θίν’ αλός" στην Πλάζ Αρετσούς.
Επιρροές
Η κύρια και βασική επιρροή των Skelters είναι οι βρετανοί Beatles. Ο John Lennon, αρχικά αποτέλεσε το μεγάλο πρότυπο του τραγουδιστή και ήταν η «αιτία» που ώθησε τον Άγγελο στη δημιουργία του συγκροτήματος. Οι Beatles έδωσαν το έναυσμα και αποτέλεσαν το θεμελιώδη λίθο για τη δημιουργία του συγκροτήματος. Εκτός όμως από αυτούς, μεγάλη επιρροή στους Skelters ασκούν και οι Queen, οι U2, οι Paul McCartney, οι George Harrison, ο Elvis Presley, οι Led Zeppelin, οι Rolling Stones, οι Bee Gees, οι Aerosmith, ο Bruce Springsteen, ο Little Richard, οι Oasis, οι Bon Jovi και ο Tom Petty. Παράλληλα όμως, με τις κύριες επιρροές, οι Skelters έχουν και κάποιες δευτερεύουσες, αλλά εξίσου σημαντικές με τις πρώτες. Η καθεμιά παίζει το δικό της ρόλο στις μουσικές αναζητήσεις των μελών. Oνόματα όπως οι Deep Purple, ο Bob Dylan, οι Pink Floyd, ο Roy Orbison, ο Steve Ray Vaughan, ο Eric Clapton και ο David Bowie προστίθενται στα μουσικά ακούσματα και στις μουσικές προτιμήσεις των Skelters. Τέλος, οι δεκαετίες ’60, ’70, ’80 καθώς και κάποια άλλα είδη μουσικής, όπως για παράδειγμα, blues, folk, disco, funk, progressive και alternative έρχονται να συμπληρώσουν τις μουσικές επιρροές τους.
Studio Albums
Το Explain To Me είναι το πρώτο άλμπουμ των Skelters. Κυκλοφόρησε στις 25 Μαϊου 2009 από την Δισκογραφική εταιρεία Lyra/Pan-Vox. Το άλμπουμ περιέχει τα παρακάτω κομμάτια:
1. Let's Go Party
2. My Life Has Changed
3. See How Much I LoveYou
4. Explain To Me
5. Now Is The Chance
6. She's A Liar
7. It's A Pity
8. Corruption
9. Journey
Στις 31 Οκτωβρίου 2016 κυκλοφόρησε το δεύτερο άλμπουμ των Skelters με τον τίτλο Revive, από την δισκογραφική εταιρεία New Dream Records. Το άλμπουμ περιέχει τα παρακάτω κομμάτια:
1. Win This Fight
3. Stay With Me Tonight
4. You Showed Me
5. Nothing At All
6. A Dream
7. Living Like I'm Dying
8. What I'm Gonna Do
Εξωτερικοί σύνδεσμοι
Κατηγορία:Ελληνικά pop rock συγκροτήματα Κατηγορία:Ελληνικά μουσικά συγκροτήματα
Καντόνι της Ζυρίχης
Το καντόνι της Ζυρίχης (Kanton ) είναι Ελβετικό καντόνι στα βορειοανατολικό τμήμα της χώρας. Με πληθυσμό 1.504.346 κατοίκων (στις 31 Δεκεμβρίου 2017) και είναι το πιο πυκνοκατοικημένο καντόνι της χώρας. Πρωτεύουσά της είναι η πόλη της Ζυρίχης. Η επίσημη γλώσσα είναι ταγερμανικά. Η τοπική Ελβετική γερμανική διάλεκτος ονομάζεται Ζυριτίιτς.
Δημογραφικά στοιχεία
Η Ζυρίχη έχει πληθυσμό 1.504.346 κατοίκων τον Δεκέμβριο του 2017. Το 23.7% του πληθυσμού που κατοικεί στο καντόνι είναι αλλοδαποί. Τα τελευταία 10 χρόνια (2000-2010) ο πληθυσμός έχει αλλάξει σε ποσοστό 12.7%. Η μετανάστευση αντιπροσώπευε το 10.3%, ενώ οι γεννήσεις και οι θάνατοι αντιπροσώπευαν το 2,6%.
thumb|left|250px|Χάρτης του γεωγραφικού ανάγλυφου του καντονιού της Ζυρίχης, με τις κύριες πόλεις Το μεγαλύτερο μέρος του πληθυσμού (στατιστικά 2000) μιλούν τα γερμανικά (1.040.168 ή 83.4%) ως πρώτη γλώσσα. Η ιταλική είναι η δεύτερη πιο κοινή (49,750 ή 4.0%) και η σερβοκροατική είναι η τρίτη (21.334 ή 1.7%). Υπάρχουν 17.685 άτομα που μιλούν γαλλικά και 2.606 άνθρωποι που μιλούν Ρομανικά.
Σύμφωνα με την στατιστική, στο καντόνι 314.394 άτομα ή το 25.2% του πληθυσμού γεννήθηκε στη Ζυρίχη και ζούσε εκεί το 2000. Υπήρχαν 291.631 άτομα ή 23.4% που γεννήθηκαν στο υπόλοιπο καντόνι, ενώ 284.461 άτομα ή 22.8% γεννήθηκε κάπου αλλού στην Ελβετία, και 310.532 άτομα ή 24.9% είχαν γεννηθεί εκτός της Ελβετίας.
Στην στατιστική του 2000, τα παιδιά και οι έφηβοι (0-17 ετών) συνέθεταν το 20,5% του πληθυσμού, ενώ οι ενήλικες (18-64 ετών) αποτελούσαν το 64.4% και οι ηλικιωμένοι (άνω των 64 ετών) αποτελούσαν το 15%. Το 2000 στο καντόνι υπήρχαν 531.094 άτομα που ήταν ανύπαντρα και δεν παντρευτεί ποτέ. Υπήρχαν 566,636 παντρεμένα άτομα, 66.012 χήρες ή χήροι και 84.164 άτομα που έχουν χωρίσει.
Το 2000 υπήρχαν 567.573 νοικοκυριά στο καντόνι και ο μέσος όρος ήταν 2.1 άτομα ανά νοικοκυριό. Υπήρχαν 223.869 νοικοκυριά που αποτελούνται από ένα μόνο άτομο και 27.935 νοικοκυριά με πέντε ή περισσότερα άτομα. Από το 2009, ο ρυθμός κατασκευής νέων κατοικιών ήταν 5.3 νέες μονάδες ανά 1000 κατοίκους. Το 2003, η μέση τιμή ενοικίασης ενός μέσου διαμερίσματος στην πόλη της Ζυρίχης ήταν 1288.84 Ελβετικά φράγκα (CHF) ανά μήνα (1.030 δολάρια, 580 λίρες, 820 ευρώ περίπου. συναλλαγματική ισοτιμία από το 2003). Η μέση τιμή για ένα διαμέρισμα ενός δωματίου ήταν 733.01 ελβετικά φράγκα (590 δολάρια, 330 λίρες, 470 ευρώ), για ένα διαμέρισμα δύο δωματίων ήταν 1009.94 ελβετικά φράγκα (810 δολάρια, 450 λίρες, 650 ευρώ), για ένα διαμέρισμα τριών δωματίων ήταν 1192.66 ελβετικά φράγκα (950 δολάρια, 540 λίρες, 760 ευρώ) και ένα διαμέρισμα με έξι η περισσότερα δολάρια κόστιζε κατά μέσο όρο 2550.35 ελβετικά φράγκα (2.040 δολάρια, 1.150 λίρες, 1.630 ευρώ). Η μέση τιμή ενός διαμερίσματος στην πόλη της Ζυρίχης ήταν 115.5% του εθνικού μέσου όρου των 1116 ελβετικών φράγκων.
Το ποσοστό κενών θέσεων στο καντόνι το 2010 ήταν 0.63%.
Παραπομπές
Κατηγορία:Σελίδες με πηγές CS1 στα Γαλλικά (fr) Ζυριχη
Γενικός Εισαγγελέας της Ρωσίας
Ο Γενικός Εισαγγελέας της Ρωσίας (ρωσικά: Генеральный Прокурор Российской Федерации) αποτελεί τον επικεφαλής του συστήματος διώξεων στα δικαστήρια και διευθύνει τη Γενική Εισαγγελία της Ρωσικής Ομοσπονδίας (Генеральная прокуратура Российской Федерации). Ο Γενικός Εισαγγελέας παραμένει ο πιο ισχυρός θεσμός του ρωσικού δικαστικού συστήματος.
Διορισμός
Ο Γενικός Εισαγγελέας προτείνεται για το αξίωμα από τον Πρόεδρο της Ρωσίας και διορίζεται από την πλειοψηφία του Ομοσπονδιακού Συμβουλίου της Ρωσίας (την άνω βουλή του ρωσικού κοινοβουλίου). Αν ο διορισμός αποτύχει, ο Πρόεδρος οφείλει να προτείνει άλλον υποψήφιο εντός 30 ημερών (άρθρο 12 του ομοσπονδιακού νόμου σχετικά με το Γραφείο του Γενικού Εισαγγελέα της Ρωσικής Ομοσπονδίας). Η διάρκεια της θητείας του Γενικού Εισαγγελέα είναι πενταετής. Η παραίτηση του Γενικού Εισαγγελέα πριν από το τέλος της θητείας του, πρέπει να εγκριθεί τόσο από την πλειοψηφία του Ομοσπονδιακού Συμβουλίου της Ρωσίας, όσο και από τον Ρώσο Πρόεδρο.
Συνταγματική Ανεξαρτησία
Ο θεσμός του Γενικού Εισαγγελέα είναι ανεξάρτητος από την εκτελεστική, νομοθετική και δικαστική εξουσία. Η Διερευνητική Επιτροπή της Ρωσίας, η οποία ορισμένες φορές περιγράφεται ως το «ρωσικό FBI», είναι η κύρια ομοσπονδιακή διερευνητική αρχή στη Ρωσία, που αντικατέστησε τη Διερευνητική Επιτροπή του Γενικού Εισαγγελέα (Следственный комитет при прокуратуре Российской Федерации) το 2011.
Εξωτερικοί σύνδεσμοι
Κατηγορία:Δικαστικές αρχές Κατηγορία:Κυβέρνηση της Ρωσίας Κατηγορία:Δίκαιο της Ρωσίας
Tupolev Tu-95
Το Tupolev Tu-95 (Κωδικός NATO: Bear) είναι ένα Ρωσικό τετρακινητήριο στρατηγικό βομβαρδιστικό αεροσκάφος.
Επιχειρησιακή δράση
Μετά από απουσία περίπου 10 ετών οι παραβιάσεις του εναερίου χώρου των γειτονικών χωρών επανήλθαν στο προσκήνιο και ειδικά ενεργή δράση υπήρξε το έτος 2008 όταν, παραβιάζοντας τον εναέριο χώρο της Ιαπωνίας, ένα τέτοιο αεροσκάφος προσέγγισε σε χαμηλό ύψος το αεροπλανοφόρο USS Nimitz (σ.σ. πιθανώς "έσπασαν" το σύστημα αεράμυνας του Αμερικανικού Ναυτικού στην περιοχή του δυτικού Ειρηνικού ωκεανού), ενώ την ίδια χρονιά παραβιάζουν τον εναέριο χώρο της Κορέας και πλησιάζει το αεροπλανοφόρο USS Nimitz που έπλεε κοντά στις ακτές, και παραβιάζουν και τον εναέριο χώρο της Αλάσκας. Οι παραβιάσεις συνεχιστήκαν και σε άλλες χώρες όπως: οι ακτές της Σκωτίας, εισχώρησαν στην Ισλανδική ζώνη επιτήρησης. Αρκετά περιστατικά δεν καταγράφονται και δεν ανακοινώνονται από τις εμπλεκόμενες χώρες.
Το ρωσικής κατασκευής στρατηγικό βομβαρδιστικό Tu-95 είναι ένα από τα πλέον δημοφιλή βομβαρδιστικά που παραμένουν ενεργά πάνω από μισό αιώνα (χάρη στις αναβαθμίσεις που υπέστη κατά τη διάρκεια της εκμετάλλευσής του) και έτσι αναμένεται να παραμείνει σε υπηρεσία μέχρι το 2030. Tu-95 MS - πρόκειται για μια βαθειά εκσυγχρονισμένη έκδοση του Tu-142Μ. Το βασικό βομβαρδιστικό που θα εκσυγχρονιστεί θα είναι το μοντέλο Tu-95MS Bear-H.
Υποεκδόσεις του Tu-95 MS
Η παραγωγή του Tu-95MS συνεχίστηκε μέχρι και το 1992. Κατά την περίοδο της διάλυσης της Σοβιετικής Ένωσης, παρέμειναν 23 αεροσκάφη στην Ουκρανία (ενώ το 1998 τα αεροσκάφη αυτά άρχισαν να καταστρέφονται σταδιακά από την Ουκρανία ενώ ταυτόχρονα υπήρχαν διαπραγματεύσεις για την επιστροφή ενός αριθμού στη Ρωσία). Στις αρχές του ‘80 η Ρωσία ανέπτυξε ένα καινούργιο βομβαρδιστικό προοριζόμενο για την αντικατάσταση των Tu-95MS. Μετά τη διάλυση της Ρωσίας σχεδόν όλα τα προγράμματα είχαν διακοπεί λόγω μη χρηματοδότησής τους.
Διαθέτει εκσυγχρονισμένο ηλεκτρονικό εξοπλισμό όπως το ραντάρ ναυτιλίας και βομβαρδισμού Obzor-MS (εγκαταστημένο στο κάτω μέρος του ρύγχους του αεροσκάφους) με συνδυασμό με το ραντάρ καιρού. Στον υπόλοιπο εξοπλισμό περιλαμβάνεται σύστημα ελέγχου πτήσης, ναυτιλίας και δορυφορικό σύστημα επικοινωνιών. Επίσης φέρει σύστημα αυτοπροστασίας Meteor-NH που αποτελείται από το RWR τύπου Beryoza, με πλήθος κεραιών στο κάτω τμήμα της ατράκτου, αναζήτηση υπέρυθρου προειδοποίησης επερχόμενων βλημάτων, παρεμβολές και εκτοξευτές θερμοβολίδων και αεροφύλλων.
Χρήστες
🇷🇺
Βιβλιογραφία
Ukrainian Aviation Magazine, 1996 #5
Εξωτερικοί σύνδεσμοι
Tu-95 Κατηγορία:Βομβαρδιστικά αεροσκάφη Κατηγορία:Εμβολοκινητήρια στρατιωτικά αεροσκάφη
Komatsu D575
thumb|right|350px|Μια μπουλντόζα Komatsu D575. Σε σύγκριση: ο οδηγός είναι δίπλα στην ερπύστρια. Το Komatsu D575A είναι η μεγαλύτερη μπουλντόζα που κατασκευάζεται σήμερα.
Κατασκευαστική εταιρεία είναι η γιαπωνέζικη Komatsu Ltd.. Χρησιμοποιείται κυρίως σε ορυχεία γαιάνθρακα στην βόρειο Αμερική. Η φαγάνα του έχει χωρητικότητα 69 κυβ. μέτρων, ύψος 3,64 μ. και πλάτος 7,4 μ.
Η όλη μάζα του οχήματος ανέρχεται στους 152.6 τόνους. Ο κινητήρας του είναι ντίζελ Komatsu SA12V170E 858 kW (1150 hp).
Εξωτερικοί σύνδεσμοι
Κατηγορία:Εργαλεία
Χαραυγή Αχαΐας
Η Χαραυγή είναι χωριό της Δημοτικής Ενότητας Ωλενίας του Δήμου Δυτικής Αχαΐας στο Νομό Αχαΐας. Βρίσκεται στους πρόποδες της Σκόλλιοδος σε υψόμετρο 290 μέτρων, με το κυρίως βουνό να ορθώνεται με μεγάλη κλίση «πάνω» και προς τα δυτικά του οικισμού.
Προ της εφαρμογής της διοικητικής μεταρρύθμισης «Καποδίστριας» το 1997, ήταν έδρα της ομώνυμης κοινότητας ενώ στη συνέχεια αποτέλεσε έδρα του ομώνυμου δημοτικού διαμερίσματος του «Καποδιστριακού» Δήμου Ωλενίας έως και την εφαρμογή του Προγράμματος «Καλλικράτης» όπου υπήχθη στο Δήμο Δυτικής Αχαΐας.
Το χωριό είναι πολύ γνωστό και με την παλιά του ονομασία, που είναι Χατζούρι. Έλαβε την σημερινή ονομασία το 1955. Απέχει περίπου 45 χιλιόμετρα από την Πάτρα και συνορεύει με τα χωριά Νεοχώρι (Μπινιαραίικα), Πηγάδια (Τζάιλο), Ρουπακιά, Πόρτες και Σαντομέρι.
Ιστορία
Το χωριό, όπως και τα γειτονικά, ιδρύθηκε σαν μικρός οικισμός βοσκών από την περιοχή των Καλαβρύτων για να ξεχειμωνιάζουν την περίοδο του χειμώνα με τα αιγοπρόβατα τους. Η περιοχή στους πρόποδες του όρους Σκόλλις ήταν τόπος ξεχειμωνιάσματος ποιμένων, κυρίως από τα χωριά της Βλασίας.
Το 1835 αποτέλεσε δημοτικό διαμέρισμα του Δήμου Τριταίας και από το 1861 του Δήμου Ωλενίας και έπειτα του Δήμου Δύμης. Ανεξάρτητη κοινότητα το 1961 και από το 1971 έδρα της Κοινότητας Χαραυγής μαζί με τους οικισμούς Τζάιλο, Μπολιώτη και Νεοχώρι.
Λαογραφία
Σύμφωνα με μια λαϊκή παράδοση, στον σημερινό οικισμό Βασιλικό του Καλεντζίου στον Ερύμανθο, κατοικούσε ένας βασιλιάς και η βασιλοπούλα του, η οποία πνίγηκε σε κοντινή πηγή. Ο βασιλιάς, τότε, διέταξε και βούλωσαν την πηγή με μαλλιά και το νερό βγήκε στο Χατζούρι, στην τοποθεσία "Άβυσσος".
Δημογραφική εξέλιξη
Στα 1700 αναφέρεται στη βενετική απογραφή Grimani ως Cazzuri και έχει πληθυσμό 9 οικογένειες (43 κάτοικοι).
Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφές είναι η εξής:
Πρόσφατα γεγονότα
Το 2008 με τον ισχυρό σεισμό της Ανδραβίδας, που βρίσκεται σε σχετικά κοντινή απόσταση, η Χαραυγή και τα γύρω χωριά επλήγησαν από κατολισθήσεις βράχων από το όρος Σκόλλις. Με εντολή του τότε Περιφερειάρχη Δυτικής Ελλάδος εκκενώθηκαν προσωρινά η Χαραυγή, το Σανταμέρι και οι Πόρτες.
Αθλητισμός
Στα όρια του χωριού υπάρχουν δύο αναρριχητικά πεδία, από τα σημαντικότερα της Πελοποννήσου. Το ένα πεδίο έχει 80 μέτρα ύψος σε σκληρό βράχο και το δεύτερο είναι σε σπηλιά με 45 περίπου μοίρες αρνητική κλίση που αποκαλείται και ως «ναός της αναρρίχησης» στην Ελλάδα.
Αξιοθέατα
μικρογραφία|Το Χατζούρι από "ψηλά" Κοντά στο Χατζούρι βρίσκονται ερείπια του Φράγκικου κάστρου του Σαντομερίου (ή Κάστρου των Παλαιολόγων), του οποίου σήμερα διασώζονται λίγα ερείπια και δεν είναι επισκέψιμο. Διασώζεται επίσης ο τάφος της Θεοδώρας Τόκκου, που ήταν η πρώτη σύζυγος του Κωνσταντίνου Παλαιολόγου. Στα όρια της Χαραυγής με το χωριό Πόρτες έχει βρεθεί και ανασκάπτεται αρχαία πόλη.
Εξωτερικοί σύνδεσμοι
Κατηγορία:Χωριά του νομού Αχαΐας Κατηγορία:Δήμος Ωλενίας Κατηγορία:Δήμος Δυτικής Αχαΐας Κατηγορία:Αναρριχητικά πεδία Κατηγορία:Αναρριχητικοί προορισμοί στην Ελλάδα
Μαργαρίτα του Βρανδεμβούργου, δούκισσα της Πομερανίας
Η Μαργαρίτα, γερμ. Margaret (1511 - 3 Νοεμβρίου 1577) από τον Οίκο των Χοεντσόλερν ήταν κόρη του εκλέκτορα του Βρανδεμβούργου και με τους γάμους της έγινε πρώτα δούκισσα της Πομερανίας και μετά πριγκίπισσα του Άνχαλτ-Τσερμπστ.
Βιογραφία
Ήταν η τρίτη κόρη του Ιωακείμ Α΄ Νέστορα εκλέκτορα του Βρανδεμβούργου και της Ελισάβετ των Όλντενμπουργκ, κόρης του Ιωάννη της Δανίας.
Οικογένεια
Παντρεύτηκε πρώτα το 1530 τον Γεώργιο Α΄ δούκα της Πομερανίας και είχε τέκνο:
Το 1531 απεβίωσε ο Γεώργιος Α΄ και η Μαργαρίτα έκανε το 1534 δεύτερο γάμο, με τον Ιωάννη Ε΄ πρίγκιπα του Άνχαλτ-Τσερμπστ και είχε τέκνα:
Παραπομπές
Κατηγορία:Οίκος των Χοεντσόλερν Κατηγορία:Πριγκίπισσες της Γερμανίας Κατηγορία:Γερμανίδες δούκισσες
812 Αδέλα
Η Αδέλα (Adele) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,654. Ανακαλύφθηκε το 1915 από τον Ρώσο αστρονόμο Σεργκέι Ιβάνοβιτς Μπελιάφσκι, που παρατηρούσε από το Σιμέις της Κριμαίας, και πήρε το όνομά της από ένα πρόσωπο της οπερέτας Η νυχτερίδα του Γιόχαν Στράους.
Το φωτογραφικό φαινόμενο μέγεθος της Αδέλας κατά τη μέση αντίθεσή της είναι 15,6. Η Αδέλα ανήκει στην Οικογένεια αστεροειδών της Ευνομίας.
Φυσικά χαρακτηριστικά
Ο φασματικός τύπος της Αδέλας είναι S (λιθώδης). Η Αδέλα περιστρέφεται γύρω από τον εαυτό της μία φορά κάθε 5 ώρες και 51,5 λεπτά. Τα υπόλοιπα φυσικά χαρακτηριστικά της είναι άγνωστα.
Εξωτερικοί σύνδεσμοι
Αδελα
Κάρολ Κουρπίνσκι
Ο Κάρολ Καζίμιες Κουρπίνσκι (πολωνικά: Karol Kazimierz Kurpiński) (6 Μαρτίου 1785 - 18 Σεπτεμβρίου 1857) ήταν Πολωνός συνθέτης, διευθυντής ορχήστρας και παιδαγωγός. Ήταν εκπρόσωπος του ύστερου κλασικισμού και μέλος της Εταιρείας Φίλων Μάθησης της Βαρσοβίας (Towarzystwo Warszawskie Przyjaciół Nauk, TWPN). Είναι επίσης γνωστός για τη σύνθεση της μουσικής στο πατριωτικό τραγούδι Warszawianka του 1831, με στίχους του Καζιμίρ Ντελαβίν.
Καριέρα
Ο Κάρολ γεννήθηκε στο Βουοσακοβίτσε και ξεκίνησε τις σπουδές του υπό τον πατέρα του, Μάρτσιν Κουρπίνσκι, έναν οργανοπαίκτη. Σε ηλικία 12 ετών, έγινε οργανοπαίκτης σε μια εκκλησία στη Σαρνόβα, κοντά στο Ράβιτς, όπου ο θείος του, Κάρολ Βάνσκι, ήταν ιερέας ενορίας. Το 1800, ένας άλλος θείος του, ο τσελίστας Ροχ Βάνσκι, τον πήρε στο κτήμα του Κόμη Φέλιξ Πολανόφσκι κοντά στο Λβιβ, ο οποίος είχε μια ιδιωτική ορχήστρα της οποίας ο Βάνσκι ήταν μέλος, και στην οποία ο νεαρός Κουρπίνσκι έπαιξε βιολί.
Μελατονίνη
right|thumb|Το συντακτικό του μορίου της μελατονίνης right|thumb|Η στερεοχημική δομή του μορίου της μελατονίνης Η μελατονίνη (C13Η16N2O2), γνωστή και με τη χημική της ονομασία ως N-ακετυλο-5-μεθοξυτρυπταμίνη (η πλήρως χημική επίσημη ονομασία κατά IUPAC είναι N-2-(5-μεθοξυ-1H-ινδολ-3-υλ)αιθυλακεταμίδη), είναι μία ορμόνη μοριακού βάρους 232,28 που παράγεται από ζώα, φυτά και μικρόβια. Στα ζώα τα επίπεδα των συγκεντρώσεών της στο αίμα αυξομειώνονται ακολουθώντας έναν ημερήσιο κύκλο, επιτρέποντας έτσι τη ρύθμιση του κιρκάδιου ρυθμού σε αρκετές βιολογικές λειτουργίες.
Κάρολ Κουρπίνσκι
Καριέρα
Εκεί, γύρω στο 1808, ο Κουρπίνσκι συνέθεσε την πρώτη του όπερα, Πυγμαλίων. Το 1810 εγκαταστάθηκε στη Βαρσοβία. Με τη βοήθεια του Γιούζεφ Έλσνερ έγινε διευθυντής ορχήστρας της Όπερας της Βαρσοβίας, μια θέση που κατείχε μέχρι το 1840. Δίδαξε μουσική σε πολλές εξέχοντες σχολές, συμπεριλαμβανομένου ενός ιδρύματος. Το 1815 έγινε μέλος πολλών μουσικών κοινωνιών στην Πολωνία και στο εξωτερικό, συμπεριλαμβανομένης της Société des Enfants d'Apollon στο Παρίσι. Έγινε Kapellmeister του πολωνικού βασιλικού παρεκκλησίου το 1819 και την ίδια χρονιά έλαβε ένα βραβείο επίτευξης για τις υπηρεσίες του στη μουσική. Το 1820 ίδρυσε και διαχειρίστηκε το πρώτο πολωνικό μουσικό ενημερωτικό δελτίο. Ήταν διακοσμημένος με το Τάγμα του Αγίου Στανίσλαου το 1823.
Μελατονίνη
Πολλές βιολογικές επιδράσεις της μελατονίνης επάγονται μέσα από την ενεργοποίηση των υποδοχέων μελατονίνης, ενώ άλλες οφείλονται στο ότι είναι ένα ισχυρό και διεισδυτικό αντιοξειδωτικό, , με ειδικότερη δράση στην προστασία του DNA, τόσο στους πυρήνες των κυττάρων όσο και στα μιτοχόνδρια.
Το σύνολο των επιδράσεων της μακροχρόνιας λήψεως συμπληρωμάτων μελατονίνης στην ανθρώπινη διατροφή δεν έχει ακόμα πιστοποιηθεί. Η Υπηρεσία Τροφίμων και Φαρμάκων των ΗΠΑ (FDA) κατατάσσει τη μελατονίνη στα διατροφικά συμπληρώματα και όχι στα φάρμακα. Διατίθεται πάντως στις ΗΠΑ και αλλού και ως συνταγογραφούμενο φάρμακο βραδείας απελευθερώσεως για ανθρώπους ηλικίας άνω των 55 ετών. Η δράση του έχει αποδειχθεί σε κλινικές δοκιμές ότι μειώνει την αϋπνία και βελτιώνει την ποιότητα του ύπνου και την ημερήσια δραστηριότητα.
Στα φυτά
Η μελατονίνη έχει ανιχνευθεί σε φυτικές τροφές όπως είναι τα κεράσια (περ. 0,17 ως 13,46 δισεκατομμυριοστά του γραμμαρίου ανά γραμμάριο), οι μπανάνες, τα σταφύλια, το ρύζι και τα δημητριακά, τα χόρτα, το ελαιόλαδο, το κρασί και η μπύρα.
Με τη χώνευση φυτικών τροφών πλούσιων σε μελατονίνη από τα πτηνά, τα μόριά της προσδένονται γρήγορα στους υποδοχείς μελατονίνης του εγκεφάλου τους, ενώ όταν οι άνθρωποι καταναλώνουν τέτοιες τροφές (π.χ. μπανάνα, ανανά, πορτοκάλι) τα επίπεδα μελατονίνης στο αίμα τους αυξάνονται σημαντικά
Στα ζώα γενικώς
Πολλά ζώα χρησιμοποιούν τις μεταβολές στη διάρκεια της παραγωγής μελατονίνης κάθε ημέρα ως δείκτη της εναλλαγής των εποχών του έτους : Στα ζώα (και στους ανθρώπους) η σύνθεση και η έκκριση της ουσίας επηρεάζεται από τη διαφορετική διάρκεια της νύχτας το θέρος και τον χειμώνα. Σηματοδοτείται έτσι στους οργανισμούς τους η έναρξη εποχιακών λειτουργιών, όπως η αύξηση του τριχώματος και η επιθυμία για ζευγάρωμα.
Στα θηλαστικά
Στα θηλαστικά ειδικότερα, η μελατονίνη συντίθεται σε 4 ενζυματικά στάδια από το απαραίτητο αμινοξύ τρυπτοφάνη, με τη σεροτονίνη να παράγεται στο τρίτο στάδιο. Η μελατονίνη εκκρίνεται στο αίμα (ενδοκρινής ορμόνη) από τον αδένα που είναι γνωστός ως επίφυση και βρίσκεται στον εγκέφαλο. Γνωστή και ως «η ορμόνη του σκότους» εκκρίνεται κατά τη διάρκεια της νύκτας, τόσο στα ημερόβια, όσο και στα νυκτόβια ζώα. Μπορεί επίσης να συντεθεί από ποικίλα περιφερειακά κύτταρα, όπως του μυελού των οστών, τα λεμφοκύτταρα και τα επιθηλιακά κύτταρα. Συνήθως η συγκέντρωση μελατονίνης στα κύτταρα αυτά είναι πολύ υψηλότερη από αυτή του αίματος, αλλά δεν φαίνεται να ρυθμίζεται σε σχέση με τα επίπεδα του φωτός.
Η μελατονίνη μπορεί να μειώσει την επιθυμία για ζευγάρωμα παρεμποδίζοντας την έκκριση της ωχρινοτρόπου ορμόνης (LH) και της ωοθυλακιορηξίνης (FSH) από την υπόφυση, ιδίως στα θηλαστικά που έχουν συγκεκριμένη εποχή ζευγαρώματος όταν το φως της ημέρας διαρκεί περισσότερες ώρες. Αντιθέτως, στα θηλαστικά που αναπαράγονται όταν οι νύκτες είναι μακρές, η αναπαραγωγή τους ευνοείται από τη μελατονίνη. Κατά τη διάρκεια της νύχτας η μελατονίνη μειώνει τα επίπεδα της λεπτίνης.
Η γνώση των επιπέδων φωτός φθάνει στον υπερχιασματικό πυρήνα από τα φωτοευαίσθητα γαγγλιακά κύτταρα στον αμφιβληστροειδή χιτώνα, ενδογενώς φωτοευαίσθητους φωτοϋποδοχείς ξεχωριστούς από αυτούς που επιτελούν τη λειτουργία του σχηματισμού εικόνων στο μάτι. Αυτά τα κύτταρα αποτελούν περί το 2% όλων των γαγγλιακών κυττάρων του αμφιβληστροειδούς στον άνθρωπο και εκκρίνουν τη φωτοχρωστική μελανοψίνη.
Η μελανοψίνη δεν πρέπει να συγχέεται με τη μελατονίνη, καθώς είναι δομικώς άσχετη με την ορμόνη. Είναι μία πρωτεΐνη (οψίνη) με μέγιστη απορρόφηση στο κυανό φως (μήκος κύματος 484 nm). Με τον τρόπο αυτό, το ερέθισμα που δημιουργεί το κυανό φως (όπως π.χ. το φως από τον γαλάζιο ουρανό) επάγει έναν κιρκάδιο ρυθμό ρυθμίζοντας τη σύνθεση ειδικευμένων νευρικών και ενδοκρινικών σημάτων «φωτός/σκότους». Η μελατονίνη εκκρίνεται, όπως προαναφέρθηκε, κατά τη διάρκεια των σκοτεινών ωρών σε όλα τα ζώα.
Κιρκάδιος ρυθμός
Στους ανθρώπους η μελατονίνη παράγεται από την επίφυση, που βρίσκεται μεν στον εγκέφαλο, αλλά έξω από τον αιματοεγκεφαλικό φραγμό. Το «σήμα» της μελατονίνης αποτελεί μέρος του συστήματος που ρυθμίζει τον κύκλο του ύπνου προκαλώντας χημικά υπνηλία και μειώνοντας τη θερμοκρασία του σώματος, αλλά είναι το κεντρικό νευρικό σύστημα (συγκεκριμένα ο υπερχιασματικός πυρήνας) αυτό που ελέγχει κυρίως τον ημερήσιο κύκλο.
Τα επίπεδα της μελατονίνης στα βρέφη αυτορυθμίζονται περίπου τον τρίτο μήνα μετά τη γέννηση, οπότε τα υψηλότερα επίπεδα αρχίζουν να μετρώνται μεταξύ του μεσονυκτίου και της 8ης πρωινής.
Στους ανθρώπους το 90% της μελατονίνης καθαρίζονται σε ένα και μόνο πέρασμα από το ήπαρ, ενώ μικρή ποσότητα απεκκρίνεται με τα ούρα. Μικροποσότητες τέλος ανιχνεύονται στο σάλιο.
Η παραγωγή μελατονίνης μειώνεται με τη γήρανση του ανθρώπινου οργανισμού. Επίσης, στην αρχή της εφηβείας η νυκτερινή απελευθέρωση μελατονίνης καθυστερεί, οδηγώντας το άτομο να κοιμάται και να ξυπνά σε πιο αργές ώρες.
Εξάρτηση από το φως
Η παραγωγή μελατονίνης από την επίφυση παρεμποδίζεται από το φως, ιδίως το κυανό (γαλάζιο) φως, που προσπίπτει στον αμφιβληστροειδή χιτώνα του ματιού και επάγεται από το σκοτάδι. Η έναρξη της εκκρίσεώς της κάθε βράδυ αποκαλείται dim-light melatonin onset (DLMO).
Κάρολ Κουρπίνσκι
Καριέρα
Το 1829, μαζί με τον Γιούζεφ Έλσνερ, διατάχθηκε από τις αρχές να γράψει μουσική για τη στέψη του Νικολάου Α΄ της Ρωσίας ως Βασιλιά της Πολωνίας. Για την περίσταση αυτή, ο Κουρπίνσκι συνέθεσε το Te deum. Το έργο δεν εκτελέστηκε ξανά μέχρι το 2011.
Μελατονίνη
Εξάρτηση από το φως
Μέχρι τον εικοστό αιώνα οι άνθρωποι που ζούσαν στην εύκρατη ζώνη της Γης δέχονταν λιγότερες ώρες φωτός από τον γαλάζιο ουρανό της ημέρας (έστω και όσο περνά μέσα από τα σύννεφα) κατά τη διάρκεια του χειμώνα. Οι φωτιές τους έδιναν κυρίως κίτρινο φως. Στον εικοστό αιώνα οι λαμπτήρες πυρακτώσεως που κυρίως χρησιμοποιούνταν για φωτισμό παρήγαν επίσης σχετικώς λίγο κυανό φως. Φορώντας γυαλιά που εμποδίζουν το κυανό φως κατά τις ώρες πριν τον ύπνο μπορούμε να περιορίσουμε πολύ την απώλεια μελατονίνης. Οι Kayumov et al. έδειξαν ότι φως που δεν περιέχει φωτόνια με μήκος κύματος μικρότερο των 530 nm δεν εμποδίζει την παραγωγή μελατονίνης, ακόμα και σε συνθήκες έντονου φωτισμού.
Κάρολ Κουρπίνσκι
Καριέρα
Ο Κουρπίνσκι ήταν ρομαντικός και ένας από τους πιο σεβαστούς συνθέτες πριν από τον Φρεντερίκ Σοπέν, και βοήθησε να τεθούν τα θεμέλια ενός εθνικού στιλ και προετοίμασε το έδαφος για την πολωνική μουσική της ρομαντικής περιόδου. Συνέβαλε στην ανάπτυξη της πολωνικής όπερας, εισάγοντας νέες μουσικές συσκευές και επιτυγχάνοντας έναν νέο τρόπο έκφρασης.
Μελατονίνη
Αντιοξειδωτική δράση
Πέρα από τη δράση της ως χρονιστή του βιολογικού ρολογιού, η μελατονίνη είναι ένα ισχυρός καθαριστής από τις ελεύθερες ρίζες και αντιοξειδωτική ουσία με ευρύτατο φάσμα, όπως ανακαλύφθηκε το 1993. Σε πολλές απλούστερες μορφές ζωής, αυτή είναι η μόνη γνωστή λειτουργία της. Η δράση της είναι καίρια, επειδή η μελατονίνη μπορεί να διασχίσει εύκολα την κυτταρική μεμβράνη, αλλά και τον αιματοεγκεφαλικό φραγμό. Απορροφά απευθείας ελεύθερες ρίζες που περιέχουν οξυγόνο και άζωτο, συμπεριλαμβανομένου του υδροξυλίου, του O2− και του NO. Η μελατονίνη «συνεργάζεται» με άλλα αντιοξειδωτικά βελτιώνοντας τη συνολική αποτελεσματικότητα του καθενός. Η μελατονίνη έχει αποδειχθεί δύο φορές πιο δραστική από τη βιταμίνη E, που θεωρείται το αποτελεσματικότερο λιπόφιλο αντιοξειδωτικό. Σημαντικό χαρακτηριστικό της μελατονίνης, που τη διακρίνει από άλλους κλασικούς «καθαριστές» ριζών, είναι ότι και οι μεταβολίτες της αποτελούν επίσης «καθαριστές» ριζών, δημιουργώντας έτσι αυτό που αναφέρεται ως «αντίδραση καταρράκτη». Διαφέρει εξάλλου από άλλες κλασικές αντιοξειδωτικές ουσίες, όπως τις βιταμίνες C και E, στο ότι έχει αμφίφιλες ιδιότητες. Συγκρινόμενη με συνθετικά αντιοξειδωτικά που στοχεύουν στα μιτοχόνδρια (τα MitoQ και MitoE), η μελατονίνη αποδείχθηκε ότι προστατεύει καλύτερα από το μιτοχονδριακό οξειδωτικό στρες.
Κάρολ Κουρπίνσκι
Καριέρα
Πέθανε στις 18 Σεπτεμβρίου 1857, στη Βαρσοβία, σε ηλικία 72 ετών.
Μελατονίνη
Ανοσοποιητικό σύστημα
Παρότι είναι γνωστό ότι η μελατονίνη αλληλεπιδρά με το ανοσοποιητικό σύστημα, οι λεπτομέρειες αυτών των αλληλεπιδράσεων δεν είναι ξεκάθαρα γνωστές. Η περισσότερο καταγεγραμμένη στην επιστημονική βιβλογραφία δράση φαίνεται να είναι η αντιφλεγμονώδης. Λίγες μελέτες έχουν σχεδιασθεί για την αποτίμηση της αποτελεσματικότητας της μελατονίνης στη θεραπεία ασθενειών. Τα περισσότερα δεδομένα βασίζονται σε μικρές και ανολοκλήρωτες κλινικές δοκιμές. Πιστεύεται ότι το όποιο θετικό ανοσολογικό αποτέλεσμα οφείλεται στη δράση της ουσίας πάνω στους υποδοχείς υψηλής συγγένειας (MT1 και MT2). Σε προκλινικές μελέτες η μελατονίνη έχει βρεθεί να ενισχύει την παραγωγή κυτοκινών, κάτι που αντιρροπεί τις επίκτητες ανοσολογικές ανεπάρκειες. Κάποιες μελέτες υποδεικνύουν ότι η μελατονίνη ίσως να είναι χρήσιμη στην καταπολέμηση μολυσματικών ασθενειών και, δυνητικά, στη θεραπεία του καρκίνου.
Πριν από τη βροχή
Το Πριν από τη βροχή (Пред дождот, Pred doždot, αγγλικά: Before the Rain) είναι δραματική ταινία από τη Βόρεια Μακεδονία, σε σκηνοθεσία και σενάριο Μίλτσο Μαντσέφκσι. Πρωταγωνιστούν οι Κάτριν Κάρτλιτζ, Ράντε Σερμπέτζια, Γκρέγκουαρ Κολίν και Λαμπίνα Μίτεβσκα. Η μουσική της ταινίας γράφτηκε από τους Anastasia.
Μελατονίνη
Ανοσοποιητικό σύστημα
Σε ασθενείς με ρευματοειδή αρθρίτιδα η παραγωγή μελατονίνης έχει βρεθεί αυξημένη συγκρινόμενη με υγιείς ανθρώπους ίσης ηλικίας
Κάρολ Κουρπίνσκι
Παραπομπές
Κατηγορία:Πολωνοί συνθέτες Κατηγορία:Πολωνοί μουσικοί Κατηγορία:Πολωνοί συνθέτες όπερας Κατηγορία:Πολωνοί ρομαντικοί συνθέτες Κατηγορία:Πολωνοί κλασικοί συνθέτες Κατηγορία:Ενταφιασμοί στο Κοιμητήριο Ποβόνσκι